### Resumé

Vejle Kommune har solgt ejendommen Sandvandcenteret til en privat bygherre for at få bygningerne omdannet til boliger. Lokalplanen udarbejdes for at ændre anvendelsen fra plejehjem/flygtningecenter til boliger i form af rækkehuse og etageboliger. I alt indrettes ca. 30 boliger i de eksisterende lokaler.

Lokalplanområdet ligger i den nordlige del af Henrik Gregersen og omfatter eksisterende bebyggelse med grønne udenomsarealer. Lokalplanen sikrer bevaring af bygningens arkitektur, udvidelse af parkeringsarealet og bevaring af de grønne uderum med levende hegn og enkeltstående træer.

### Sagsfremstilling

![Kort over lokalplanområdet](data:image/jpeg;base64...)
*Figur 1: Kort over lokalplanområdet*

Lokalplanområdet ligger i den nordlige del af [adresse]. I nordøstligt hjørne af ejendommen står en antennemast. Nord for lokalplanområdet ligger [adresse] og umiddelbart vest for Vongevej ligger to boliger, samt en lille plads med mindesten. De resterende arealer er landbrugsmarker. Lokalplanområdet er ca. 9.800 m2. Lokalplanområdet er beliggende i landzone og skal forblive i landzone.

[adresse] er opført som plejehjem i 1964. I 1990 blev plejehjemmet udbygget mod nord, således der var i alt ca. 20 plejeboliger med fællesfaciliteter. Hele bebyggelsen er tegnet af arkitektfirmaet Friis & Moltke. Der er to bygninger på grunden. En hovedbygning, hvor størstedelen er i to etager, der mod syd trapper ned i én etage. Syd for hovedbygningen ligger et dobbelthus i én etage.

Bygningerne har gule murstensfacader med et særlig smukt murforbandt, og der er en fin rytme i [adresse]. Taget er et helvalmet sadeltag med skiffereternit. Bygningerne ligger i et grønt og bearbejdet terræn og tilpasset det omgivende landskab.  Ejendommen er afgrænset af et fyldigt plantebælte mod nord, øst og syd. Den eksisterende parkeringsplads, der ligger mellem hovedbygningen og Vongevej udvides mod Vongevej og mod syd. Langs parkeringspladsen mod Vongevej, skal der etableres en lav bøgehæk med enkeltstående træer som overstandere.

Lokalplanen er en bonuslokalplan, der erstatter de landzonetilladelser, der ellers er nødvendige for udstykning og ændret anvendelse af eksisterende bebyggelse.

**Kommuneplantillæg**

Tillægget til kommuneplanen skal muliggøre etablering af tæt-lav boliger (dobbelthuse og rækkehuse) samt etageboliger i to etager.

**Vurdering af afledte konsekvenser**

Der bliver ikke udarbejdet en helhedsvurdering, da lokalplanen blot giver mulighed for etablering af ca. 30 boliger i et område, hvor der ikke er kapacitetsudfordringer på dagsinstitutions- og skoleområdet. Dertil er der tilstrækkelig kapacitet på vejene.

**Høringsperiode**
Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget fastsættes til otte uger, da tillægget ændrer anvendelse, og dermed har særlig interesse for offentligheden.

**Overtagelsespligt/Frafaldserklæring**

Lokalplanområdet forbliver i landzone, og en frafaldserklæring er derfor ikke nødvendig.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** udarbejdelse af forslag til lokalplan nr. 1419 og tillæg nr. 50 igangsættes.

### Beslutning

Godkendt.